SCB พร้อมเยียวยาลูกค้ากว่า 200 ราย ถูกมิจฉาชีพหลอกล้วงข้อมูลผ่าน SMS สูญเงินร่วม 30 ลบ.
SCB พร้อมเยียวยาลูกค้ากว่า 200 ราย ถูกมิจฉาชีพหลอกล้วงข้อมูลผ่าน SMS สูญเงินร่วม 30 ลบ.
SCB พร้อมเยียวยาลูกค้ากว่า 200 ราย ถูกมิจฉาชีพหลอกล้วงข้อมูลผ่าน SMS สูญเงินร่วม 30 ลบ.
21 ธ.ค. 2563

ผู้สื่อข่าวรายงานว่า สืบเนื่องจากกรณีมีมิจฉาชีพได้ใช้ช่องทาง SMS หลอกลวงให้ลูกค้ากรอกข้อมูลส่วนตัว รวมทั้งรหัส OTP แล้วนำไปเพิ่มอุปกรณ์ หรือ device เพื่อโอนเงินออกจากบัญชีลูกค้าในช่วงกลางเดือนพฤศจิกายนที่ผ่านมา ซึ่งธนาคารไทยพาณิชย์ได้รับเรื่องร้องเรียนจากลูกค้าจำนวนมากกว่า 200 ราย เป็นจำนวนเงินกว่า 30 ล้านบาทนั้น
ทางธนาคารฯ ได้ดำเนินการตรวจสอบแล้วพบว่า มิจฉาชีพได้นำข้อมูลส่วนตัวของลูกค้าที่ตกเป็นเหยื่อ และไปทำการเพิ่ม device ในการใช้งาน ธนาคารฯ จึงได้ปิดช่องทางดังกล่าวเพื่อป้องกันความปลอดภัยขั้นสูงสุด โดยให้ลูกค้าไปทำการแสดงตนและเพิ่ม device ที่สาขาของธนาคาร ซึ่งธนาคารฯ ต้องขออภัยในความไม่สะดวกมา ณ ที่นี้
ทั้งนี้ ธนาคารฯ ใคร่ขอร่วมรับผิดชอบเหตุการณ์ที่เกิดขึ้นด้วยการชดเชยค่าเสียหายให้กับลูกค้าผู้ถูกหลอกจากมิจฉาชีพในกรณีดังกล่าว เพื่อให้ลูกค้ามั่นใจได้ว่าธนาคารฯ จะดูแลและปกป้องท่านตามที่ท่านให้ความไว้วางใจธนาคารฯ เสมอมา
ธนาคารฯ จะติดต่อลูกค้าผู้เสียหายทุกท่านโดยเร็ว และสำหรับท่านที่ได้รับความเสียหายจากกรณีนี้ สามารถติดต่อธนาคารฯ ได้ที่ 02-777-7777 ตลอด 24 ชั่วโมง ทั้งนี้ ธนาคารฯ มีความห่วงใยลูกค้าทุกท่าน ขอให้เพิ่มความระมัดระวังในการทําธุรกรรม และขอเรียนว่า ธนาคารฯ ไม่มีนโยบายในการส่งข้อความผ่านทาง SMS, อีเมลล์, LINE หรือช่องทางออนไลน์ต่างๆ เพื่อขอข้อมูลส่วนตัวหรือรหัสต่างๆ แต่อย่างใด